Lav et referat af nedenstående tekst:

Tekst:
En familie på Kirkebakken i Brønderslev kan ikke fejre jul hjemme. Deres hus er sodskadet, efter en tændt juledekoration startede en brand. Det fortæller vagtchef hos Nordjyllands Politi, Bruno Brix. Branden opstod ved midnatstid natten til søndag. Familien i huset havde glemt en tændt juledekoration, og var taget hjemmefra. Derfor var der ingen til stede i huset, da ilden tog fat. Beredskabet blev hurtigt tilkaldt, da branden blev opdaget, men flammerne nåede dog at ødelagde en del inventar, og huset blev også så røgskadet, at det lige nu er ubeboeligt. Det skal rengøres, før familien kan vende hjem. Det er højtid for levende lys, både i form af juledekorationer og lys på juletræet. Og de levende lys kan udgøre en fare, hvis man ikke passer godt på. Derfor opfordrer vagtchef Bruno Brix til, at man er påpasselig og sørger for at få slukket lysene, når man forlader dem.

Referat:
Et hus i Brønderslev er ubeboeligt, efter en juledekoration startede en brand. Politiet opfordrer nu til påpasselighed.